Beiarn prestegjeld

Beiarn prestegjeld var et prestegjeld tilhørende Salten prosti. Det omfattet sogn i Beiarn kommune i Nordland fylke, og hovedkirken var Beiarn kirke.

Beiarns kirkesogn er nå en del av Beiarn kirkelige fellesråd, og underlagt Salten prosti i Sør-Hålogaland bispedømme i Den norske kirke.

Historikk 

Beðinn sókn (norrønt) har sin opprinnelse fra kristningen av landet. Beiarn antas å være lagt under Gildeskål i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 hadde Gildeskål prestegjeld en kirke som skulle betjenes av en prest. Beiarn kirke på Moldjord ble vigslet i 1724, men det er ikke klart om Beiarn samtidig ble eget sogn. Fra 1747 er det bevart egen kirkebok for Beiarn sogn, som ved kgl.res. av  3. mars 1856 ble utskilt som eget Beiarn prestegjeld. Høyforsslett kirkegård ble innviet 11. januar 1916, og Høyforsmoen kapell oppført i 1960.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Menigheter
Prestegjeldet hadde ved sin avvikling følgende menigheter:
 Beiarn

Prester i Beiarn 
Einar Bach Skomsvoll (2003-)
Torgeir Vea (2001–2002)
Dirk Gieselmann (1993–2000)
John Grimsby (1986–1992)
Lars W. Godman (1982–1985)
 Svein Skaland (1978–1981)
Leif O. Sjølie (1967–1973)
 ?(-)
Harald Ulvmoen (1952–1960)
Erling Vegusdal Eriksen (1939–1950)
Karl Vilhelm Piene (1929–1938)
Johannes Andreas Astrup (1923–1929)
Andreas Olai Knudsen Steffensen (1914–1920)
Per Rognerud (1905–1913)
Hans Edvard Vadstrand (1900–1905)
Jørgen Blydt Mowinckel (1887–1899)
Lauritz Bang (1878–1887)
Gustav Sophus Janke (1869–1877)
Eiler Rosenvinge Kaurin (1862–1868)
Wilhelm Anton Feght (1856–1862)

Kirker i Beiarn 
Beiarn gamle kirke revet ca. 1875
Beiarn kirke
Høyforsmoen kapell
Stavkirka på Savjord privat eid og bygget.

Se også 
Sør-Hålogaland bispedømme
Liste over kirker i Nordland
Liste over sogn i Sør-Hålogaland bispedømme

Kilder 
 Erling Vegusdal Eriksen: Beiarn sognekalls historie. Beiarn, 1949.

Referanser

Beiarns historie
Prestegjeld i Nordland
Prestegjeld i Sør-Hålogaland bispedømme